**Likumprojekta “Grozījumi Uzņēmumu ienākuma nodokļa likumā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojektā “Grozījumi Uzņēmumu ienākuma nodokļa likumā” (turpmāk – Likumprojekts) izstrādāts ar mērķi novērst uzņēmumu ienākuma nodokļa (turpmāk - UIN) bāzes samazināšanu un peļņas novirzīšanu, kā arī novērst negatīvu ietekmi uz konkurenci, efektivitāti, pārredzamību un taisnīgumu, tādējādi stiprinot Latvijas nodokļu pretizvairīšanās normas un aizsargājot UIN bāzi (kas tiks nodrošināts pārņemot Padomes 2016.gada 12.jūlija direktīvas 2016/1164/ES 5.pantā noteikto un Padomes 2017. gada 29. maija direktīvu 2017/952/ES).  Likumprojektā paredzēts, ka likums stāsies spēkā 2020. gada 1. janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts izstrādāts, lai ieviestu:   1. Padomes 2016.gada 12.jūlija direktīvas 2016/1164/ES, ar ko paredz noteikumus tādas nodokļu apiešanas prakses novēršanai, kas tieši iespaido iekšējā tirgus darbību (turpmāk - Direktīva 2016/1164) 5.pantā “Izceļošanas nodokļa uzlikšana” ietvertās normas; un 2. Padomes 2017. gada 29. maija direktīvu 2017/952/ES ar ko attiecībā uz hibrīdneatbilstībām ar trešām valstīm groza Direktīvu 2016/1164/ES (turpmāk - Direktīva 2017/952). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ekonomiskās sadarbības un attīstības organizācija (turpmāk – ESAO) ir izstrādājusi 15 pasākumu plānu, lai novērstu nodokļu bāzes samazināšanu un peļņas novirzīšanu (*Base Erosion and Profit Shifting – angļu val.*) (turpmāk – BEPS), tostarp arī 2. pasākumu par hibrīdneatbilstību pasākumu seku neitralizēšanu. 2015. gada 8. decembra Eiropas Savienības (turpmāk - ES) Padomes secinājumos norādīts, ka ESAO BEPS rezultāti būtu vienoti, bet, rodot elastīgus risinājumus, lai atbilstu ESAO BEPS noteiktajam, ieviešami arī ES līmenī. Tādējādi, Eiropas Komisija (turpmāk - EK) 2016. gada 28. janvārī iesniedza nodokļu pretizvairīšanās pasākumu pakotni. Šajā tiesību aktu kopumā tika pieņemta Direktīva 2016/1164, kas ietver arī jautājumus par izceļošanas nodokļa uzlikšanu un par hibrīdneatbilstību novēršanu, bet tās tvērums attiecas tikai uz hibrīdneatbilstībām, kuras rodas, mijiedarbojoties dalībvalstu UIN sistēmām.  Lai nodrošinātu atbilstību ESAO BEPS pasākumu plāna 2. pasākuma ziņojumā par hibrīdneatbilstību pasākumu seku neitralizēšanu noteiktajam, 2017.gada 29.maijā tika pieņemta Direktīva 2017/952, tādējādi hibrīdneatbilstību neitralizēšanas pasākumus attiecinot arī uz darījumiem ar personām trešajās valstīs.  Jānorāda, ka Latvijā Direktīvas 2016/1164 normas, izņemot tās 5. pantu (pārņemšanas periods – līdz 2019.gada 31.decembrim), jau ir pārņemtas. Tomēr jāatzīmē, ka šī Direktīvas panta normas pamatā jau ir ietvertas Uzņēmumu ienākuma nodokļa likumā (turpmāk - Likums), jo Latvijas UIN modelis paredz UIN piemērošanu peļņas sadales brīdī, nevis tad, kad tā tiek gūta (kā tas ir pārsvarā citās valstīs) maksājot nodokli par katru taksācijas periodu. Tomēr, lai nodrošinātu pilnīgu minētās Direktīvas normas pārņemšanu, Likumā ietvertas papildus normas un prasības, kas izriet no Direktīvas 2016/1164 5.pantā noteiktā.  Direktīvas 2016/1164 5. pantā noteikts, ka UIN tiek uzlikts aktīvam (atbilstoši to tirgus vērtībai), kuru nodokļa maksātājs bez atlīdzības pārvieto uz ārvalstīm. Minētais nav attiecināms uz noteiktu aktīvu veidiem, kuri tiek pārvietoti uz laiku, un 12 mēnešu periodā atgriezti Latvijā.  Direktīvas 2016/1164 5.pantā:   * pirmās daļas “a” apakšpunkts paredz UIN piemērošanu aktīviem, kas tiek pārcelti no nodokļu maksātāja uz tā pastāvīgo pārstāvniecību ārvalstīs. Tas pārņemts ar Likuma 4.panta otrās daļas 2.punkta “i” apakšpunktu un 8.2daļu. Lai arī galvenais uzņēmums un pastāvīgā pārstāvniecība ir viens juridisks veidojums, tomēr UIN piemērošanai tie jāvērtē nošķirti. Līdz ar to, ja nodokļu maksātājs nodod savai pastāvīgajai pārstāvniecībai naudas līdzekļus tās saimnieciskās darbības nodrošināšanai ārvalstīs, tad atbilstoši Likuma 3.panta otrajai daļai un 4.panta otrās daļas 2.punkta “i” apakšpunktam šie naudas līdzekļi ir jāiekļauj taksācijas perioda ar UIN apliekamajā bāzē. Jāņem vērā, ka sākot ar 2018.gada 1.janvāri, ņemot vērā jauno UIN modeli, nodokļa maksātāja aktīvi veidojas pirms UIN piemērošanas un līdz ar to ar nodokli ir apliekama visa to vērtība, nevis tikai starpība. Gadījumā, ja nodokļu maksātājs tā pastāvīgajai pārstāvniecībai nodod grāmatvedības uzskaitē uzskaitītu pamatlīdzekli, tad atbilstoši Likuma 4.panta 8.2daļai, UIN tiek maksāts pakāpeniski par nolietojuma vērtības daļu, kurai pieskaitīta tirgus vērtība, ja grāmatvedības uzskaitē pamatlīdzeklis nav uzskaitīts pēc tirgus vērtības, vai par atlikušo vērtību, ja aktīvs tiek atsavināts. Papildus tam tiek noteikts, ka UIN tiek atlikts līdz taksācijas periodam (pilnā apmērā iekļauj ar UIN apliekamajā bāzē), kurā nodokļu maksātājs aprēķina dividendes (sadala peļņu atbilstoši Likuma 4.panta otrās daļas 1.punkta “a” vai “b” apakšpunktam); * pirmās daļas “b” apakšpunkts paredz UIN piemērošanu aktīviem, kas tiek pārcelti no pastāvīgās pārstāvniecības Latvijā uz galveno uzņēmumu, vai galvenā uzņēmuma citu pastāvīgo pārstāvniecību. Tas pārņemts ar Likuma 1.panta astotās daļas 4.punktu, 4.panta otrās daļas 1.punkta ‘b” apakšpunktu un 2.punkta “j” apakšpunktu un trīspadsmito daļu. Skaidrojums par normas piemērošanu ietverts Ministru kabineta 2017. gada 14. novembra noteikumu Nr.677 “Uzņēmumu ienākuma nodokļa likuma normu piemērošanas noteikumi” (turpmāk – Noteikumi Nr.677) 20.punktā; * pirmās daļas “c” apakšpunkts paredz UIN piemērošanu aktīviem, kas tiek pārcelti no Latvijas uz ārvalsti, saistībā ar nodokļu maksātāja rezidences pārcelšanu. Tas pārņemts ar Likuma 4.panta otrās daļas 2.punkta “h” apakšpunktu un 18.panta pirmo un trešo daļu; * pirmās daļas “d” apakšpunkts paredz UIN piemērošanu aktīviem, kas tiek pārcelti nododot saimnieciskās darbības veidu galvenajam uzņēmuma vai pastāvīgajai pārstāvniecībai ārpus Latvijas. Tas pārņemts ar Likuma 4.panta otrās daļas 2.punkta “j” apakšpunktu un 13.1daļu; * attiecībā uz otro daļu Latvija atbilstoši Direktīvas 2016/1164 11.panta (Transponēšana) 4.punktam iekļāvusi atkāpi, pamatojoties uz to, ka Latvija neuzliek nodokli gūtajai (nesadalītajai) peļņai, uzskatot aktīvu pārvešanu finansiālā vai nefinansiālā veidā no Latvijas uz citu pastāvīgu uzņēmējdarbības vietu ārvalstī par peļņas sadali un ienākumu apliekot ar UIN, nepiešķirot nodokļa maksātājiem tiesības atlikt UIN maksāšanu; * piektā daļa paredz UIN aprēķināšanai pārņemtos aktīvus uzskaitīt saskaņā ar to tirgus vērtību, kura tikusi ņemta vērā, aprēķinot UIN ārvalstī, no kuras aktīvs tika pārcelts. Piektā daļa pārņemta ar Likuma 4.panta divpadsmito daļu (sagatavo bilanci UIN aprēķināšanai, tātad aktīvos un pašu kapitālā ietver saņemtos aktīvus pēc to tirgus vērtības) attiecībā uz aktīviem, kurus pārņem pastāvīgā pārstāvniecība Latvijā, savukārt, ja aktīvs tiek pārcelts uz galveno uzņēmumu Latvijā, tad grāmatvedības normas paredz aktīvus uzskaitīt atbilstoši to tirgus vērtībai; * septītā daļa paredz UIN nepiemērot noteiktu aktīvu veidiem, kuri tikai uz laiku tiek pārcelti uz ārvalstīm. Tā pārņemta ar Likuma 4.panta 11.1daļu. Direktīvas normas paredz, ka laika ierobežojums ir 12 mēneši. Piemērojot Likuma 4.panta 11.1daļu un trīspadsmito daļu, kas paredz ar nodokli apliekamajā bāzē iekļaut galvenajam uzņēmumam nodotos aktīvus, jāvērtē – vai šo personu grāmatvedības uzskaite nodokļa aprēķināšanai ir skaidri nodalīta un nodrošina darījumu un aktīvu izsekojamību. Ja pastāvīgā pārstāvniecība un galvenais uzņēmums skaidri nodala pastāvīgās pārstāvniecības aktīvus (nodokļa aprēķināšanai) un šo aktīvu izmaiņas ir izsekojamas, piemēram, ārvalsts galvenais uzņēmums iegādājies vērtspapīrus, kuri daļēji ir iegādāti par Latvijas pastāvīgās pārstāvniecības gūtajiem līdzekļiem, tad pastāvīgās pārstāvniecības ar nodokli apliekamajā bāzē šī aktīvu daļa nav jāiekļauj, ja pastāvīgās pārstāvniecības grāmatvedības uzskaitē (nodokļu aprēķināšanai) šos vērtspapīrus uzskaita, bet galvenā uzņēmuma grāmatvedībā tie tiek uzskaitīti dalīti un attiecināti uz pastāvīgo pārstāvniecību nodokļu aprēķinam. Ievērojot, ka galvenais uzņēmums un pastāvīgā pārstāvniecība ir viena juridiska persona, bet nodokļu aprēķināšanai tie tiek vērtēti kā neatkarīgi nodokļu maksātāji, tiek uzskatīts, ka aktīvu nodošanas rezultātā ar UIN apliekamais ienākums neveidojas, ja galvenais uzņēmums un pastāvīgā pārstāvniecība veic skaidri nodalītu līdzekļu un darījumu uzskaiti, nodrošinot, ka izdevumi netiek atskaitīti vienlaicīgi abās valstīs.   Papildus Direktīvas 2016/1164 5.pantam likumprojektā tiek iekļauts arī direktīvas 4.panta ceturtās daļas “b” punkts, kas paredz atvieglojumu attiecībā uz procentu maksājumiem, kas tiek maksāti par saņemtu aizņēmumu nacionālās nozīmes publiskās infrastruktūras projektu finansēšanai.  Attiecībā uz Direktīvu 2017/952:  Direktīvas mērķis ir neitralizēt hibrīdneatbilstības, ne tikai mijiedarbojoties ES dalībvalstu (ES DV) UIN sistēmām, bet arī gadījumos, kad darījumā ir iesaistīta trešā valsts, un vismaz viena no darījumā iesaistītajām personām ir nodokļa maksātājs, vai, reverso hibrīdu gadījumā, ES DV izveidota vienība.  Lai nodrošinātu samērīgumu, Direktīva 2017/952 tiek attiecināta uz hibrīdneatbilstībām, kas rodas:   * starp galveno uzņēmumu un pastāvīgo pārstāvniecību; * starp viena un tā paša uzņēmuma (vienības) divām vai vairākām pastāvīgajām pārstāvniecībām; * starp nodokļa maksātāju un ar to saistītajiem uzņēmumiem; * starp saistītajiem uzņēmumiem, vai * no nodokļa maksātāja dalības strukturētā pasākumā.   Tātad, pēc būtības, hibrīdneatbilstību neitralizēšanas normas tiek piemērotas tikai gadījumos, kad darījumi notiek starp saistītām personām.  Hibrīdneatbilstību rezultāts ir darījuma rezultātā radušos attiecīgo izdevumu, maksājumu vai zaudējumu:  1) dubults atskaitījums vai  2) atskaitījums bez attiecīgas tā iekļaušanas ienākumos,  kas rodas dēļ divās vai vairākās valstīs esošiem atšķirīgiem nodokļu jomu regulējošiem tiesību aktiem.  Direktīvas 2017/952 noteikumi neietekmē nodokļa uzlikšanas tiesības, kas izriet no attiecīgo jurisdikciju starpā noslēgtajiem divpusējiem līgumiem par nodokļu dubultās uzlikšanas un nodokļu nemaksāšanas novēršanu (turpmāk – nodokļu konvencijas).  Hibrīdneatbilstību neitralizēšanai Direktīvā 2017/952 tiek noteikts, ka ES DV ir jāliedz nodokļa maksātājam veikt atskaitījumu par maksājumu:  1) tiktāl, ciktāl maksājums nav atbilstoši iekļauts darījuma partnera (saņēmēja ārvalstī) apliekamajā ienākumā vai arī,  2) ja šis maksājums vienlaicīgi ir atskaitīts arī no darījuma partnera (investora ārvalstī) ar nodokli apliekamā ienākuma.  Ja primārais noteikums netiek piemērots, (piemēram, ja darījums notiek ar partneri, kas atrodas trešajā valstī, kurai nav saistoši ES normatīvie akti), tad ES DV nodokļa maksātājam par šo atskaitījuma vai neiekļautā ienākuma summu ir jāpalielina ar UIN apliekamais ienākums.  Direktīvas 2017/952 normas tiek pārņemtas ar Likuma 71.pantu. Minētā panta piemērošanai pirmajā daļā tiek noteikts šā panta tvērums, to attiecinot uz darījumiem ar saistītām uzņēmumiem vai nodokļa maksātāja dalību strukturētos pasākumos. Tādējādi šā panta sestās daļas 12.punktā ietverta arī saistītu uzņēmumu definīcija.  Likumprojekta 71.panta otrajā daļā skaidrots jēdziens “atskaitīšana bez iekļaušanas”, un šā panta trešajā daļā ietverti gadījumi, kas var radīt atskaitījumu bez iekļaušanas.  Finanšu instruments (jebkurš finansēšanas mehānisms) var radīt hibrīdneatbilstību, ja, atbilstoši dažādu jurisdikciju tiesību aktiem, to definē dažādi (piemēram, aizdevums vienā jurisdikcijā un pašu kapitāls citā jurisdikcijā). Tādējādi arī nodokļa uzlikšanas režīms ir atšķirīgs, proti, vienā jurisdikcijā izdevumi tiek atskaitīti no UIN bāzes, bet attiecīgie ienākumi nav ņemti vērā, nosakot apliekamo ienākumu citā jurisdikcijā.  Šī norma nav attiecināma uz grupas iekšēja līmeņa instrumentiem, kas ir emitēti ar vienu vienīgu mērķi – izpildīt emitenta prasības par zaudējumu absorbētspēju – un nevis, lai izvairītos no nodokļu maksāšanas.  Hibrīdā pārvešana var rasties gadījumā, kad dažādās jurisdikcijās esoši darījuma partneri uzskata, ka ir viena un tā paša finanšu instrumenta īpašnieki. Rezultātā tiek piemērots atšķirīgs nodokļa uzlikšanas režīms, kas rada atskaitījumu bez iekļaušanas.  Ar hibrīdo vienību saprot gadījumus, kad jurisdikcijā, kurā vienība ir izveidota, tā tiek uzskatīta par necaurskatāmu (nodokļa maksātājs). Attiecīgi šī vienība ir tiesīga veikt atskaitījumu par veikto maksājumu, ko tā veic dalībniekam. Savukārt, dalībnieka jurisdikcijā šī vienība tiek uzskatīta par caurskatāmu, tādējādi no šīs vienības saņemto maksājumu neatzīs. Rezultātā tas netiks iekļauts dalībnieka ar nodokli apliekamajā ienākumā, radot atskaitījuma bez iekļaušanas iznākumu.  Pastāvīgo pārstāvniecību hibrīdneatbilstība rodas gadījumā, kad pastāvīgās pārstāvniecības un galvenā uzņēmuma rezidences jurisdikcijās ir atšķirīgi noteikumi par ienākumu un izdevumu sadali starp vienas un tās pašas vienības struktūrvienībām. Tas ietver arī gadījumus, kad neatbilstības iznākums rodas, kad saskaņā ar pastāvīgās pārstāvniecības jurisdikcijas tiesību aktiem tiek uzskatīts, ka pastāvīgā pārstāvniecība neveidojas, savukārt, saskaņā ar galvenā uzņēmuma rezidences jurisdikcijas tiesību aktiem tiek uzskatīts, ka attiecīgajā situācijā – pastāvīgā pārstāvniecība ārvalstī pastāv (neatzīta pastāvīgā pārstāvniecība).  Savukārt, Likumprojekta 71.panta piektajā daļā skaidrots dubulta atskaitījuma jēdziens. Dubults atskaitījums var rasties darījumos, kas veikti, piemēram, ar hibrīdo vienību, un kad veiktais maksājums tiek kompensēts ar cita grupas uzņēmuma ienākumu, ja tiek piemērots grupas UIN režīms, kā arī neatzītu pastāvīgo pārstāvniecību gadījumos.  Direktīvas 2017/952 1.panta ceturtās daļas 1.punkts pārņemts ar Likuma 71.panta septīto daļu. Tajā ietverta norma par dubulta atskaitījuma neitralizēšanu, kas nosaka, ka gadījumā, ja abas darījumā iesaistītās jurisdikcijas ir ES DV, tad atskaitījums ir piemērojams tajā valstī, kurā izdevumi, zaudējumi ir radušies, savukārt otra (investora jurisdikcija) valsts šo atskaitījumu liedz. Likuma norma nosaka, ka gadījumā, ja nodokļa maksātājs veiks darījumu, kura rezultātā rodas dubults atskaitījums (Latvijā un ārvalstī), un Latvija nav uzskatāma par maksātāja jurisdikciju, nodokļa maksātājam jāpalielina ar nodokli apliekamā bāze par šo atskaitījuma summu.  Savukārt, gadījumos, kad darījumu partneris atrodas trešajā valstī, tad hibrīdneatbilstības rezultāts (dubults atskaitījums) ir jānovērš DV, neatkarīgi no tā, vai atskaitījums ir radies DV vai trešajā valstī. Likuma norma nosaka, ka, neatkarīgi no tā, ka Latvija ir uzskatāma par maksātāja jurisdikciju, un nodokļu maksātājam būtu tiesības šo maksājumu atskaitīt, tomēr arī darījuma partneris (investora jurisdikcijā) to ir atskaitījis, tad nodokļa maksātajam ir jāpalielina ar nodokli apliekamā bāze par šo atskaitījuma summu (Likuma 71.panta septītās daļas 2.punkts).  Ņemot vērā, ka hibrīdneatbilstību rezultātā var rasties arī ienākuma dubulta iekļaušana, tad dubultu atskaitīšanu neitralizē tikai tiktāl, ciktāl veiktais atskaitījums divās jurisdikcijās pārsniedz šo dubultā iekļauto ienākumu.  Lai neitralizētu hibrīdneatbilstības iznākumu – atskaitījums bez iekļaušanas – Direktīvas 2017/952 1.panta ceturtās daļas 2.punkts nosaka, ka gadījumā, ja abas darījumā iesaistītās jurisdikcijas ir ES DV, tad DV, kurā ir radušies izdevumi, ir jāliedz atskaitījums. Šī Direktīvas norma ir ietverta Likuma 71. panta astotās daļas 1. punktā, nosakot nodokļa maksātājam pienākumu palielināt ar nodokli paliekamo bāzi par atskaitījuma summu.  Gadījumā, kad darījuma partneris nav veicis primāro korekciju un, piemēram, atrodas trešajā jurisdikcijā (jo domājams, ka ES DV piemēro sākotnējo korekciju), pirmkārt, ir jānoskaidro, kura ir maksātāja jurisdikcija. Ja maksātāja jurisdikcija ir DV, tad tā liedz atskaitījumu, savukārt, ja maksātāja jurisdikcija ir trešā valsts, tad DV ir jānodrošina šī maksājuma atbilstoša iekļaušana ar nodokli apliekamajā ienākumā. Direktīvas 2017/952 norma ir ietverta Likuma 71. panta astotās daļas 2. punktā, nosakot nodokļa maksātājam pienākumu palielināt ar nodokli paliekamo bāzi par ienākuma summu, kas sākotnēji tajā netika ietverta. Tomēr, ņemot vērā Direktīvā 2017/952 paredzēto atkāpi sekundāro korekciju nepiemērot konkrētos gadījumos, Latvija ir izmatojusi šīs tiesības Likuma 71. panta astotās daļas 3.punktā norādot gadījumus, kad sekundārā korekcija nodokļa maksātājam nav jāpiemēro.  Direktīvas 2017/952 1.panta ceturtās daļas 3.punkts attiecībā uz importētajām hibrīdneatbilstībām novērš gadījumus, kad hibrīdneatbilstība ir radusies ārpus ES DV un tiek importēta kādā ES DV. Šajā gadījumā tiek izmantota darījumu vai darījumu sērija starp saistītām personām, kas ES DV nerada hibrīdneatbilstību iznākumu (darījuma partneris to ir iekļāvis ar nodokli paliekamajā ienākumā, tādējādi, no ES DV redzējuma, nerada atskaitījums bez iekļaušanas). Tomēr, vērtējot darījuma sēriju, ir secināms, ka tas trešajās valstī rada hibrīdneatbilstību (saņemtais un ar nodokli apliekamajā bāzē iekļautais maksājums trešajā valstī tiek kompensēts ar citu šī darījuma maksājumu, kas tiek dubultā atzīts citās jurisdikcijās, radot dubultu atskaitījumu). Tas nozīmē, ka atskaitāmais maksājums DV tiek izmantots, lai kompensētu hibrīdneatbilstību darījumu trešajā valstī. Šāds gadījums ir jānovērš DV, liedzot DV nodokļa maksātājam atskaitījumu. Šī norma ir pārņemta ar Likuma 71. panta devīto daļu, nosakot nodokļa maksātājam, kas ir iesaistīts darījuma ķēdē, pienākumu palielināt ar nodokli apliekamo bāzi par atskaitījumu, kas trešajā valstī tiek izmantots, lai kompensētu hibrīdneatbilstību.  UIN likuma normas jau šobrīd paredz gadījumus, kad nodokļa maksātājam ir tiesības samazināt UIN bāzē iekļauto dividenžu apmēru tādā apjomā, kādā maksātājs taksācijas periodā saņēmis pastāvīgās pārstāvniecības ienākumu, ja par to ārvalstī ir samaksāts nodoklis (Likuma 15.panta ceturtā daļa). Tomēr, lai nodrošinātu viennozīmīgu Direktīvas2017/952 1.panta ceturtās daļas piektā punkta pārņemšanu, Likuma 71. panta desmitajā daļā noteikts, ka nodokļa maksātājam ir jāpalielina ar nodokli apliekamā bāze par ārvalstī neatzītas pastāvīgās pārstāvniecības ienākumu.  Direktīvas 2017/952 1.panta ceturtās daļas 6.punkts pārņemts ar Likuma 71. panta vienpadsmito daļu. Tajā noteikts, ka gadījumos, kad finanšu instrumenta pārvešana, kas veikta ar mērķi piemērot nodokļa kredītu, tiks ierobežota ar proporciju, nepārsniedzot nodokļa maksātāja neto apliekamo ienākumu attiecībā uz šo maksājumu.  Direktīvas 2017/952 1.panta piektā daļa par reversajām hibrīdneatbilstībām pārņemts ar Likuma 71. panta divpadsmito daļu. Piemēram, gadījumā, ja jurisdikcijā, kur vienība sākotnēji dibināta vai izveidota, tā tiek uzskatīta par caurskatāmu, savukārt, citā par necaurskatāmu (dalībnieka, investora jurisdikcijā). Likumā noteikts, ka vienība Latvijā izveidota vienība, ko Latvija uzskata par caurskatāmu, savukārt, saistītās personas jurisdikcijā tā uzskatāma par necaurskatāmu (investora jurisdikcijā), Latvijai šī vienība jāuzskata par Latvijas rezidentu un attiecīgi jāpiemēro nodoklis. Lai nodrošinātu šīs normas piemērošanu, papildināts Likuma 2. pants ar 3.1daļu, kas nosaka, ka sabiedrība, kas vispārējā kārtībā nav uzskatāma ar UIN maksātāju, par tādu tiks uzskatīta, ja šādas sabiedrības (privātie pensiju fondi, ieguldījumu fondi un alternatīvo ieguldījumu fondi) darījums rada hibrīdneatbilstību kā tas noteikts Likuma 7.1 panta divpadsmitajā daļā (normu uzsāks piemērot ar 2022.gada 1.janvāri).  Direktīvas 2017/952 1.panta piektā daļa attiecībā uz dubultu rezidences vietu neatbilstībām pārņemts ar Likuma 71. panta trīspadsmito daļu. Šī norma ietverta ar mērķi neitralizēt dubulta atskaitījuma sekas. Šajā gadījumā ES DV, kuras nerezidents ir nodokļa maksātājs, tiek uzlikts pienākums par šo atskaitījumu veikt attiecīgu korekciju. Gadījumā, ja Latvija atbilstoši nodokļu konvencijām nodokļa maksātāju neuzskata par rezidentu, nodokļa maksātājam jāpalielina UIN bāze par šo atskaitījuma daļu tādā mērā, cik tā pārsniedz dubultās iekļaušanas ienākumu otrā DV.  Piemērojot Direktīvas 2017/952 normas, kā skaidrojošs un uzskatāms interpretācijas avots būtu jāizmanto piemērojamie skaidrojumi un piemēri, kas sniegti ESAO ziņojumā par BEPS 2. pasākumu, ciktāl tie ir saskaņā ar Direktīvas 2017/952 noteikumiem un ES tiesību aktiem.  Citi grozījumi  Priekšapmaksa preces vai pakalpojuma sniedzējam  Lai nodrošinātu vienotu izpratni par avansā izsniegtajiem līdzekļiem, Likuma 8.pants tiek papildināts ar 2.1daļas 1.punktu, kas nosaka izsniegtā avansa maksājuma termiņa periodu, līdz kuram veiktais maksājums nav uzskatāms par peļņas sadali. Vērtējot darījumu ekonomisko būtību, nodokļa maksātāji neatkarīgam uzņēmumam neizsniegtu līdzekļus uz ilgāku laiku, nesaņemot pretī pakalpojumu vai preci. Izsniegtais avansa maksājums maina savu ekonomisko būtību pēc 12 mēnešu termiņa pēc tā izsniegšanas, ja līdzekļus saņēmējs nav sniedzis norunāto pakalpojumu vai piegādājis preci. Ja minētais darījums netiek uzsākts 36 mēnešu laikā no mēneša, kurā veikts avansa, galvojuma vai rokas naudas maksājums, nodokļa maksātājam nav tiesības samazināt nodokļa bāzē iekļauto maksājuma apmēru, precizējot attiecīgā taksācijas perioda deklarāciju. Tomēr vienlaicīgi uzņēmumam arī jāvērtē, vai šāds maksājums pēc ekonomiskās būtības nav kvalificējams kā aizdevums. Līdz ar to, ja darījums nav noticis ilgāku laika periodu, tad nodokļu maksātājam jānodrošina, ka izsniegtais avansa maksājums kvalificējas kā aizdevums, par kuru attiecīgi tiek saņemti procentu maksājumi. Tādējādi, šāds maksājums tiks vērtēts UIN aprēķināšanai kā aizdevums, vērtējot Likuma 11.panta normas.  Minētā norma iekļauta, lai novērstu peļņas mākslīgu izņemšanu. Līdz ar to, ja, piemēram, celtniecības uzņēmums ir piedalījies konkursā, vai noslēdzis līgumu par darbu veikšanu, bet neatkarīgu apstākļu ietekmē darbi tiek kavēti, tad šādos, ekonomiski pamatotos gadījumos Likuma 8.panta 2.1daļas 1.punkts nav saistošs.  Ieguldījumi publiskajā infrastruktūrā  Sākot ar 2018.gada 1.janvāri, stājās spēkā jaunais UIN modelis, kas veidots, lai veicinātu uzņēmumus veikt pēc iespējas lielākas investīcijas uzņēmuma attīstībai. Izveidojot vai uzturot teritoriju, kurā tiek veikta uzņēmējdarbība, nodokļu maksātājam jāizpilda noteiktas prasības izveidot vai sakārtot publisko infrastruktūru, kura atrodas uz uzņēmumam piederošajai teritorijai pieguļošās valsts vai pašvaldības īpašumā esošas teritorijas. Likuma 8.pantā tiek atrunāti nosacījumi attiecībā uz izdevumiem, kas veikti valsts vai pašvaldībai piederošajās teritorijās publiskās infrastruktūras izveidošanai vai tās sakārtošanai, kuriem izpildoties, nodokļu maksātājam būtu tiesības ar UIN apliekamajā bāzē neiekļaut minētos izdevumus par darījumiem, kas noslēgti, sākot ar 2018.gada 1.janvāri. Kā galvenais nosacījums tiek noteikts, ka vienlaicīgi veiktajiem ieguldījumiem jābūt atspoguļotiem pašvaldības grāmatvedības uzskaitē, lai nodrošinātu skaidru un pārredzamu pašvaldības īpašumā esošo īpašumu uzskaiti un to uzturēšanu, plānojot valsts un pašvaldību budžetu. Par publisku infrastruktūru ir uzskatāmas ķermeniskas lietas, kuras nevar pārvietot no vienas vietas uz otru, tās ārēji nebojājot.  Auditā atklāto pārkāpumu korekcijas  Lai nodrošinātu skaidru un saprotamu UIN piemērošanu gadījumos, kad Valsts ieņēmumu dienests (turpmāk - VID) audita periodā ir konstatētas neatbilstības, Likuma 8.panta 2.1daļas 2.punktā tiek iekļauta norma, kas atrunā, ka ar UIN apliekamajā bāzē iekļauj revīzijas (audita) laikā konstatētu ieņēmumu, kuru nodokļu maksātājs nebija uzrādījis grāmatvedības uzskaitē, kā arī nodokļu revīzijas (audita) laikā konstatētu nepamatotu ieņēmumu samazinājuma summu. Ņemot vērā, ka neatbilstība grāmatvedības uzskaitē UIN aprēķināšanai ir uzskatāma par peļņas sadali, tad jau ar 2018.gada 1.janvāri minētās neatbilstības tika iekļautas ar UIN apliekamajā bāzē un  minētā norma tiek iekļauta kā redakcionāls precizējums.  Par reprezentatīva automobiļa iegādes vērtības noteikšanu  Likuma normas paredz summas apmēru, virs kuras automobilis tiek uzskatīts par reprezentatīvo automobili. VID ir konstatējis, ka automobiļa vērtība mākslīgi tiek samazināta, bet samazinātās vērtības apmērā automašīnas pārdevējs atgūst neiegūtos līdzekļus, piemēram, veicot automobilim uzlabojumus. Lai noteiktu, vai automobilis kvalificējas vai nekvalificējas reprezentatīvā automobiļa statusam, VID, balstoties uz likuma “Par nodokļiem un nodevām” 23.panta četrpadsmito daļu, papildus vērtē, vai automobiļa vērtība nav mākslīgi samazināta, vērtējot veiktās papildus izmaksas par automobili. Ņemot vērā minēto, lai samazinātu VID administratīvo slogu, veicot automobiļa vērtības izvērtējumu, Likuma 8.panta devītajā daļā tiek iekļauta norma, kas atrunā, ka automobiļa vērtību veido arī citas automobiļa uzlabošanas un papildus aprīkojuma iegādes izmaksas (neatkarīgi no tā, vai tās tiek vai netiek kapitalizētas), kas veiktas 12 mēnešu periodā no automobiļa iegādes mēneša. Vēršam uzmanību, ka šīs summas noteikšanai netiek ņemti vērā izdevumi, kas saistīti ar automobiļa obligāto ikgadējo apkopi.  Ienākums no nekustamā īpašuma atsavināšanas un iznomāšanas Latvijā.  Lai nodrošinātu, ka UIN par ienākumu, ko gūs nerezidents no nekustamā īpašuma atsavināšanas un izmantošanas Latvijā, tiek maksāts Latvijā, Likuma 5.pants tiek papildināts ar normām, kas paredz pienākumu izmaksātājam (gan UIN maksātājam, gan arī personai, kas nav UIN maksātājs) ieturēt no minētajiem maksājumiem UIN izmaksas brīdī. Savukārt, ja minētos maksājumus veic alternatīvo ieguldījumu fonds vai ieguldījumu fonds (neatkarīgi no tā, vai tas reģistrēts fondu reģistrā vai nav), tad no šiem maksājumiem pienākums ieturēt UIN ir šo fondu pārvaldniekam. Savukārt Likuma 5.panta 7.2daļā tiek atrunāts, ka UIN izmaksas brīdī nav ieturams, ja maksājums tiek veikts ieguldījumu fonda vai alternatīvo ieguldījumu fonda dalībniekam – privātajam pensiju fondam, ieguldījumu fondam vai alternatīvajam ieguldījumu fondam, kuri reģistrēti un tiek uzraudzīti Eiropas Savienības dalībvalsts, vai valsts, ar kuru Latvijai ir noslēgta un stājusies spēkā konvencija par nodokļu dubultās uzlikšanas un nodokļu nemaksāšanas novēršanu, normatīvajos aktos noteiktajā kārtībā. Minētā atkāpe ietverta pieņemot, ka attiecīgi minētie dalībnieki tiek uzraudzīti un sniegs informāciju par izmaksātajām summām un faktiskajiem ienākuma guvējiem tad, kad attiecīgi šie fondi paši veiks maksājumus to dalībniekiem.  Atbilstoši Likuma 5.panta otrajai daļai, nekustamā īpašuma atsavināšanai tiek pielīdzināta arī tādas personas akciju atsavināšana, kuras aktīvu vērtība vairāk kā 50 procentus veido Latvijā esošs nekustamais īpašums. Ņemot vērā minēto, arī Likuma 13.pantā noteiktais atvieglojums nav attiecināms uz tādas personas akciju atsavināšanu, kuras aktīvus vairāk nekā 50 procentus veido nekustamais īpašums.  Cesijas darījumi  Likuma 8.panata vienpadsmitās daļas 1.punkts papildināts ar ierobežojumu cesijas darījumiem starp personām, kam pamatdarbības veids nav cesijas veikšana.  UIN, izbeidzot nodokļa maksātāja statusu  Atsevišķos gadījumos nodokļa maksātājiem ir tiesības izbeigt UIN maksātāja statusu, neveicot likvidāciju - izvēloties mainīt nodokļa maksātāja statusu (piemēram, kļūt par mikrouzņēmumu nodokļa maksātāju, vai zemnieku saimniecība izvēlas kļūt par iedzīvotāju ienākuma nodokļa maksātāju), reorganizācijas procesā pievienojoties citam uzņēmumam, vai ārvalstu pastāvīgajai pārstāvniecībai beidzot darbību Latvijā. Atbilstoši Likuma 17.panta divdesmitajai daļai nodokļa maksātājam, izbeidzot UIN maksātāja statusu, jāveic UIN aprēķins un jānokārto visas saistības, kas radušās UIN maksātāja statusa laika posmā no UIN maksātāja statusa iegūšanai līdz tas izbeidzis UIN maksātāja statusu. Ņemot vērā, ka UIN modelis atšķiras no iedzīvotāju ienākuma nodokļa aprēķināšanas modeļa saimnieciskās darbības ienākumiem, tad arī mainot nodokļu maksātāja statusus nodokļu maksātājam par tā gūto peļņu ir jāveic UIN aprēķins.  Redakcionāli precizējumi  Likuma 6.1pants tiek redakcionāli precizēts, kā arī papildināts ar atrunu, ka neatkarīgi no pantā ietvertā kritērija, UIN korekcija tiek veikta arī tad, ja mākslīgi veidotu struktūru konstatē nodokļu administrācija veicot pārbaudes. Minētais nosacījums piemērojams sākot ar 2018.gada 1.janvāri, jo nodokļu administrācijai konstatējot mākslīgi veidotus darījumus ir tiesības precizēt ar UIN apliekamo bāzi. Tāpat arī likuma “Par nodokļiem un nodevām” 23.panta četrpadsmitā daļa paredz, ka nodokļu administrācijai ir tiesības noteikt nodokļa maksājuma apmēru, ņemot vērā nodokļu maksātāja atsevišķa darījuma vai darījumu kopuma ekonomisko saturu un būtību, nevis tikai juridisko formu.  Lai nodrošinātu pastāvīgajām pārstāvniecībām iespēju sagatavot bilanci un peļņas vai zaudējumu aprēķinu līdzīgi kā pārējiem nodokļu maksātājiem, Likuma 17.panta devītajā daļā tiek atrunāts, ka pastāvīgās pārstāvniecības bilanci un peļņas vai zaudējumu aprēķinu iesniedz ne vēlāk kā četrus mēnešus pēc pārskata gada beigām. Tātad pastāvīgā pārstāvniecība līdz nākošā mēneša 20.datumam, kā līdz šim, iesniegs UIN deklarāciju, bet bilanci un peļņas vai zaudējumu aprēķinu vēlāk.  Redakcionāli precizējumi veikti Likuma 18.panta pirmajā daļā, to sadalot attiecībā uz ar UIN apliekamo un ar UIN neapliekamo daļu. Vienlaicīgi tiek iekļauts Likuma 4.panta otrās daļas 2.punktā “h” apakšpunkts, lai nodrošinātu viennozīmīgi skaidru priekšstatu par UIN piemērošanu reorganizācijas procesam, jo vispārīgā gadījumā, ja aktīvi tiek nodoti bez atlīdzības, atbilstoši Likuma 8.panta otrās daļas 2.punktam, šādi aktīvi veido ar UIN apliekamu objektu.  2019.gadā stājas spēkā grozījumi Alternatīvo ieguldījumu fondu un to pārvaldnieku likumā, kas paredz iespēju reģistrētajiem pārvaldniekiem nereģistrēt attiecīgus fondus Alternatīvo ieguldījumu fondu pārvaldnieka fondu, t.i., fondu reģistrāciju pirms to darbības uzsākšanas jāveic licencētajiem pārvaldītājiem un tikai šos fondus arī turpmāk Finanšu un kapitāla tirgus komisija. Ņemot vērā, ka turpmāk pastāvēs gan fondu reģistrā reģistrēti, gan nereģistrēti alternatīvie ieguldījumu fondi, tad no Likuma 16.panta trešās daļas un 19.panta trešajā daļā tiek izslēgta atsauce uz “Latvijā reģistrēts”, lai novērstu dažādu interpretāciju un nepieciešamo informācija arī turpmāk sniegtu gan par reģistrētajiem, gan nereģistrētajiem alternatīvo ieguldījumu fondu dalībniekiem veiktajām izmaksām.  Pārejas normas  Valsts atbalstu nav tiesības piešķirt noteiktām nozarēm. Lai novērstu situāciju, ka valsts atbalstu (UIN atlaidi) saņem par neatbalstāmu darbību, pārejas noteikumu 23.1punktā tiek atrunāts (šāda kārtība jau tiek piemērota ievērojot attiecīgās regulas prasības un tai ir tikai informatīvs raksturs), ka nodokļu maksātājam UIN atlaidi par veiktajām investīcijām speciālajā ekonomiskajā zonā vai brīvostā ir tiesības piemērot tikai tai UIN daļai, kas aprēķināta par aprēķinātajām dividendēm, sadalot peļņas daļu, kura gūta no tādas saimnieciskās darbības, par kuru speciālās ekonomiskās zonas vai brīvostas pārvalde izsniegusi atļauju piemērot tiešo nodokļu atvieglojumus. Minētā kārtība tiek nodrošināta nodokļu maksātājam veicot dalītu grāmatvedības uzskaiti. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, VID. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | UIN maksātāji, kas veic darījumu ar saistītu personu vai personu grupu, vai ar pastāvīgo pārstāvniecību, vai piedalās strukturētā pasākumā, un darījuma vai pasākuma rezultāts ir atskaitījums bez iekļaušanas vai dubults atskaitījums. Visi UIN maksātāji, privātie pensiju fondi, ieguldījumu fondi un alternatīvie ieguldījumu fondi. |
| 2. | Tiesiskā regulējuma ietekme uz tautsaimniecību un administratīvo slogu | Likumā iekļautās normas paredz novērst UIN bāzes samazināšanu un peļņas novirzīšanu, kā arī novērst negatīvu ietekmi uz konkurenci, efektivitāti, pārredzamību un taisnīgumu, tādējādi stiprinot Latvijas nodokļu pretizvairīšanās normas un aizsargājot UIN bāzi. |
| 3. | Administratīvo izmaksu monetārs novērtējums | Likumā ietvertās normas paredz novērst iespēju veikt nodokļu plānošanu izmantojot darījumus, kas rada hibrīdneatbilstības, tādējādi nodokļu maksātājam, kas veic godprātīgu darbību, neveidojas papildus administratīvais slogs. Pieņemot, ka nodokļu maksātāji ievēro godīgas konkurences principus, kā arī neveic darbības, kā rezultātā var rasties nodokļu bāzes erozija, nav pamata noteikt iespējamu negodīgu nodokļu maksātāju apmēru, kam varētu rasties administratīvais slogs nodokļu plānošanas rezultātā. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019. | | Turpmākie trīs gadi (*euro*) | | | | |
| 2020. | | 2021. | | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.  gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru  2021.  gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Fiskālā ietekme vērtējama kā pozitīva, taču precīzs ietekmes aprēķins nav nosakāms, jo nav pieejami dati par Latvijas nodokļu maksātājiem, kas varētu veikt darījumus ar saistītām personām, kas varētu izraisīt hibrīdneatbilstības vai darījumus, kas vērsti uz nodokļu bāzes samazināšanu un nolūkā izvairīties no nodokļa maksāšanas. Jāņem vērā, ka pamatā šādas situācijas var konstatēt tikai VID audita laikā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar | | | | | | |
| 8. Cita informācija | Ņemot vērā, ka Likumprojektā iekļautās normas novērš negodīgu darbību, nav pamata UIN deklarācijā iekļaut šai normai atsevišķu aili. Ņemot vērā Likumprojektā noteikto, nodokļa maksātājs darījumu, kas rada hibrīdneatbilstību, iekļauj ar nodokli apliekamajā bāze. Papildus tam, ja VID atklās nodokļu plānošanu, kad nodokļa maksātājs izmantojot kādu no hibrīdneatbilstībām, UIN deklarācijā nodokļa aprēķins attiecībā uz nepamatotās nodokļa bāzes samazināšanu tiks nodrošināts, izmantojot citas UIN deklarācijas aizpildīšanas iespējas, piemēram, norādot to tukšajā UIN deklarācijas ailē, ja nepieciešams. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Ar Likumu tiek pārņemta:   1. Direktīva (ES) 2016/1164 un 2. Direktīva (ES) 2017/952 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Padomes 2016.gada 12.jūlija direktīvas 2016/1164/ES, ar ko paredz noteikumus tādas nodokļu apiešanas prakses novēršanai, kas tieši iespaido iekšējā tirgus darbību normas; un  Padomes 2017.gada 29.maija direktīvas 2017/952/ES, ar ko attiecībā uz hibrīdneatbilstībām ar trešām valstīm groza Direktīvu 2016/1164/ES normas | | |
| A | B | C | D |
| Direktīvas 2016/1164 4.panta ceturtās daļas “b” punkts. | Likuma 10.panta 5.1daļa. | Pārņemts pilnībā | Nacionālais tiesību akts neparedz stingrākas prasības. |
| Direktīvas 2016/1164 5.panta pirmās daļas “a” punkts. | Likuma 4.panta otrās daļas 2. punkta “i” apakšpunkts, 8.2daļa un 15.panta 4.1daļa. | Pārņemts pilnībā | Nacionālais tiesību akts neparedz stingrākas prasības. |
| Direktīvas 2016/1164 5.panta pirmās daļas “b” punkts. | Likuma 1.panta astotās daļas 4. punkts,  4.panta otrās daļas 1.punkta “b” apakšpunkts un 2.punkta “j” apakšpunkts, trīspadsmitā daļa. | Pārņemts pilnībā | Nacionālais tiesību akts neparedz stingrākas prasības. |
| Direktīvas 2016/1164 5.panta pirmās daļas “c” punkts. | Likuma 4.panta otrās daļas 2.punkta “h” apakšpunkts, 18.panta pirmā un trešā daļa. | Pārņemts pilnībā | Nacionālais tiesību akts neparedz stingrākas prasības. |
| Direktīvas 2016/1164 5.panta pirmās daļas “d” punkts. | Likuma 4.panta otrās daļas 2. punkta “j” apakšpunkts un13.1daļa. | Pārņemts pilnībā | Nacionālais tiesību akts neparedz stingrākas prasības. |
| Direktīvas 2016/1164 5.panta piektā daļa. | Likuma 4. panta divpadsmitā daļa. | Pārņemts pilnībā | Nacionālais tiesību akts neparedz stingrākas prasības. |
| Direktīvas 2016/1164 5.panta septītā daļa. | Likuma 4. panta otrās daļas 2 punkta “i” apakšpunkts un 111.daļa. | Pārņemts pilnībā | Nacionālais tiesību akts neparedz stingrākas prasības. |
| Direktīvas 2017/952 1.panat ceturtās daļas 1.punkts. | Likuma  71.panta septītā daļa. | Pārņemts pilnībā | Nacionālais tiesību akts neparedz stingrākas prasības. |
| Direktīvas 2017/952 1.panat ceturtās daļas 2.punkts. | Likuma  71.panta astotā daļa. | Pārņemts pilnībā | Nacionālais tiesību akts neparedz stingrākas prasības. |
| Direktīvas 2017/952 1.panat ceturtās daļas 3.punkts. | Likuma  71.panta devītā daļa. | Pārņemts pilnībā | Nacionālais tiesību akts neparedz stingrākas prasības. |
| Direktīvas 2017/952  1.panat ceturtās daļas 5. punkts. | Likuma  71.panta desmitā daļa. | Pārņemts pilnībā | Nacionālais tiesību akts neparedz stingrākas prasības. |
| Direktīvas 2017/952  1.panat ceturtās daļas 6. punkts. | Likuma  71.panta vienpadsmitā daļa. | Pārņemts pilnībā | Nacionālais tiesību akts neparedz stingrākas prasības. |
| Direktīvas 2017/952 1.panat piektā daļa. | Likuma  71.panta divpadsmitā un trīspadsmitā daļa. | Pārņemts pilnībā | Nacionālais tiesību akts neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Latvija saskaņā ar Direktīvas 2016/1164 11.panta (Transponēšana) 4.punktu attiecībā uz otro daļu ir iekļāvusi atkāpi, pamatojoties uz to, ka Latvija neuzliek nodokli gūtajai (nesadalītajai) peļņai, uzskatot aktīvu pārvešanu finansiālā vai nefinansiālā veidā no Latvijas uz citu pastāvīgu uzņēmējdarbības vietu ārvalstī par peļņas sadali un ienākumu aplikt ar UIN, nepiešķirot nodokļu maksātājiem tiesības atlikt UIN maksāšanu.  Latvija saskaņā ar Direktīvas 2017/952 1.panta ceturtās daļas 4.punkta “a” apakšpunktu ir izvēlējusies nepiemērot sekundāro korekciju attiecībā uz hibrīdneatbistībām, kuru sekas ir atskaitījums bez iekļaušanas attiecībā uz Likumā ietvertajiem 71. panta trešās daļas 2., 3., 4., vai 6.punktiem. Likumprojektā, lai mazinātu administratīvo slogu, atkārtoti veicot izmaiņas Likumā, netiek ietverta atkāpe no Direktīvas 2017/952 4.panta ceturtās daļas “b” punktā ietvertās atkāpes, jo šī atruna ir piemērojama līdz 2022.gada 31.decembrim. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Saskaņā ar Direktīvas 2017/952 2.panata otrajā daļā noteikto, Latvija informēs Eiropas Komisiju par Direktīvas 2017/952 pārņemšanu, kā arī par Direktīvas 2016/1164 5.panta pārņemšanu saskaņā ar Direktīvas 2016/1164 11.panta otro daļu. | | |
| Cita informācija | Direktīva 2016/1164 daļēji jau tika pārņemta (Direktīvas 2016/1164 4.,5. un 6.pants), spēkā stājoties Likumam. Direktīvas 2016/1164 7.panta pārņemšanai tika izstrādāti grozījumi Likumā (ietverts 61. pants), kas stājās spēkā 2018. gada 13. decembrī, un normas piemērošana uzsākta ar 2019.gada 1. janvāri. | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | |
| Projekt šo jomu neskar. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta, publicējot uzziņu par Likumprojekta izstrādes uzsākšanu Finanšu ministrijas mājas lapā.  2019.gada 13.augustā notika tikšanās ar nozares pārstāvjiem un šīs tikšanās rezultātā panāktā vienošanas par attiecīgu Likumprojekta normu precizēšanu ietverta Likumprojektā. |
| 2. | Sabiedrības līdzdalība projekta izstrādē | 2019.gada 27.maijā Finanšu ministrijas tīmekļvietnē sadaļā “Tiesību aktu projekti” – “Nodokļu politika”,  <https://www.fm.gov.lv/lv/sabiedribas_lidzdaliba/tiesibu_aktu_projekti/nodoklu_politika#project569> tika publicēta informācija par projekta izstrādi, nodrošinot sabiedrības pārstāvju iespēju līdzdarboties projekta izstrādē – sniedzot viedokļus par projektu.  Projekts pēc tā izsludināšanas Valsts sekretāru sanāksmē ir publiski pieejams Ministru kabineta tīmekļvietnes sadaļā „Tiesību aktu projekti”. |
| 3. | Sabiedrības līdzdalības rezultāti | Par projektu viedokļi saņemti no nevalstiskajām organizācijām. Paustajos viedokļos lūgts likumprojektā ietvertās normas izteikt redakcijā, kas nodrošina normu viennozīmīgu interpretēšanu. Finanšu ministrija, izvērtējot sniegtos viedokļus, ir atbilstoši precizējusi likumprojektu. Precizējumi, kas ir pretrunā ar Direktīvā 2016/1164 noteikto, netiek ņemti vērā. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VID. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmēs pārvaldes funkcijas, nebūs nepieciešama jaunas institūcijas izveide, likvidācija un reorganizācija un tiks izpildīts esošo cilvēkresursu ietvaros. |
| 3. | Cita informācija | Nav. |

Finanšu ministrs J.Reirs

Cāne 67095518

[Sanda.Cāne@fm.gov.lv](mailto:Sanda.Cāne@fm.gov.lv)

Mačivka 67095630

[Sandra.Macivka@fm.gov.lv](mailto:Sandra.Macivka@fm.gov.lv)